1740 hett dat Kurförstendom Hannover dat Slott köfft un von 1753 af an weer dat Slott Seet von de Amtlüüd von dat Amt Stood-Gothenborg. 1866 is dat Königriek Hannover as Provinz Hannover an Prüßen kamen un dat Slott Gothenborg is tohoop mit all dat Land, dat dor bihöört hett, is veraukschoneert worrn. 1881 hett de Buur Hans Wilkens dat Slott köfft, nadem sien egen Hoffsteed för de nee boote Nedderelvbahn von Horborg över Stood na Cuxhoben wieken müss (de Bahnlien löppt 50 m weg in’n Noordoosten von dat Slott an de Geestkant langs). Dat Slott weer nu Deel von en Buurngood.